Den Vest-Sjællandske Avis, 1821-08-07
Fra Odessa har man to Efterretninger af et modsat Jndhold. J den ene hedder det, at det Rygte er almindeligt udbredet, at Hans Majestæt den Russiske Keiser har ved en Coureer sendt en meget smigrende Skrivelse til Baron Stroganoff, og bevidnet ham sin Tilfredshed med den Jver og det standhaftige Forhold, som han har udviist ved de ham betroede Forretninger under saa vanskelige Forhold. Ogsaa skulle der i en hemmelig Note være sendt Gesandten videre Forholdsregler fra sit Hof. Siden den Tid taler man som afgjort, om at Fiendtligheder ville udbryde imellem Rusland og Porten. Man veed at Baron Stroganoff opholder sig vedvarende i sit Pallads i Bujukdere, hvor der bliver holdt nøie Opsigt med ham og at han har afbrudt alle Forbindelser med Porten. J en anden Skrivelse fra samme Stad af samme Datum bed der det derimod, at de politiske Udsigter ere meget foranderlige. For nogle Dage siden tvivlede intet Menneske i Odessa paa, at Krigen snart vilde bryde ud, men nu er man igien overbeviist om, at det ikke vil komme dertil. De sidste Efterretninger fra Constantinopel skulle ogsaa være meere beroeligende thi Bairamsfesten skal være gaaet over uden store Blodsudgydelser. Aarsagen til denne sidste Formodning er formodentlig grundet deri, at den Note som Rusland skal have overgivet til Porten skal være af et meget moderat Jndhold, da der derforuden den forlangte Satisfaction kun giøres følgende Fordringer. 1. At alle christelige Kirker, som ere blevne ødelagte, under de sidste Begivenheder i det Ottomanniske Rigets Omfang skulle igien opbygges. 2. At alle christelige Undersaattere og Jndvaanere i det Ottomanniske Rige skulle beskyttes de Rettigheder og Privilegier, som ere tilstaaede, dem ved de høitideligste Traktater, 3. At der skal giøres Forskiel imellem de oprøriske Grækere og de fredelige og uskyldige Jndividuer af denne Nation, og at disse sidste ikke skulle behandles som de første, fordi de tale det samme Sprog og bære de samme Klæder. 4. Endelig, at alt i Fyrstendømmerne Moldau og Valachiet skal saasnart som mueligt igien sættes paa den traktatmæssige Fod. Det tilfredsstillende Svar som Porten skal give paa disse Reclamationer er som man siger forlangt at skulle meddeeles inden 8 til 10 Dage. Vi maae derfore, hedder det fra Wien, da Depescherne formodentligen ere ankomne til Constantinopel den 10de eller 12de Juli, kunne om faae Dage vente Resultatet af dette Skridt. Naar de Russiske Propositioner ikke indeholde videre og der er ikke dermed forbunden hemmelige Jnstruktioner, ifølge hvirke Ministeren skal forlange af Porten en paalidelig Garantie for dens Forhold imod de Christne, saa kunde man have Grund til at formode at der ikke bliver til Krig; thi Tyrkerne maae være slagne med Blindhed om de ikke give efter og antage disse Forslag, men det Tyrkiske Riges Tilstand er nu saa desorganiseret, at Sultanen neppe seer sig i Stand til selv at opfylde disse Betingelser. – Det er unægteligt og saa høist nødvendigt, at Rusland søger at antage sig de Christnes Sag i Tyrkiet; thi der meldes fra Constantinopel, under 22de Juni, at man ogsaa begynder der at forfølge de rige christelige Armenier; der skulle i det heele boe 200,000 Christne i Constantinopel. – Den Tone som føres i de Russiske Blade bebuder Krig, Grækernes Henrettelse vedvarer, hedder det; Tyrkernes Raserie er ubegrændset og man venter fra Tid til anden, at de udenlandske Gesandter ville forlade Constantinopel, og at Naboemagterne ville afgive bestemte Erklæringer (at det kommer til Krig er høist sandsynligt). Der meldes fra Petersborg, at det er ugrundet, at den Escadre, som er udløbet fra Kronstadt har Landningstropper ombord. Den foretager sig kun de sædvanlige Øvelser i det Baltiske Hav, men derimod meldes fra det Østerrigske, at de Russiske Troppers Marsch vedvarer uafbrudt, at endeel af Vestarmen marscherer til Podolien, hvor en betydelig Krigshær skal samles ved Kaminiek. General Viigensteins Armee begiver sig til den sydlige Deel af Besfarabien. – Fra England udbredes nogle Rygter og Søendrustninger, saaledes hedder det, at Lord Exmonth har faaet befaling til at træde ind i den active Tieneste, og ved Telegraphiske Efterretninger fra Sicilien erfarer man, at en Engelsk Krigsflaade, ledsaget af et stort Antal Transportskibe er passeret forbi Øen. At en Engelsk Flaade nu kommer til Archipelet er saa meget meere nødvendigt, som man vil vide, at Algierske Skibe have allerede viist sig i Vandene ved Morea. De Tropper, som den Engelske Flaade formodentligharombord ere sandsynligen for det første bestemte til de joniske Øer, men det er rimeligt, at dersom Krigen udbryder imellem Rusland og Tyrkiet, saa vil England bruge denne Magt til at tage en eller fleere Øer i Besiddelse i Archipelet. Saaledes har Hr. Macdonald Kinneir i sin Reise i Lille Assen allerede gjort England opmærksom paa, at de ved at tage Øen Cypern i Besiddelse vilde erholde en stor Overvægt i det Middellandske Hav, og derved beherske Levantens tilkommende Skjebne; de kunde da sætte Lille Asien i Frygt, og indskrænke Ruslands Fremskridt fra denne Side om det skulde være umueligt at forekomme dem. Handelen vilde blive meget livfuld, Øen vilde blive et Depot for de kostbareste Vine, Silke og andre Producter, som den frembringer, ligesom for Natolien og Ægypten og denne Øe kunde let forsvares.